
ROMÂNIA

JUDEŢUL VRANCEA


              CONSILIUL LOCAL

AL MUNICIPIULUI FOCŞANI

H O T Ă R Â R E

privind aprobarea majorării capitalului social 
al  SC Transport Public SA Focşani 
               Consiliul Local al Municipiului Focşani, judeţul Vrancea, întrunit în şedinţă ordinară, 

- analizând proiectul de hotărâre iniţiat de Primarul Municipiului Focşani, prin care propune aprobarea majorării capitalului social al SC Transport Public SA Focşani, şi raportul comun întocmit de Direcţia economică şi Direcția managementul proiectelor și investițiilor, înregistrat la nr. 96280/19.12.2017;

- văzând adresa nr.1027/19.12.2017 transmisă de S.C. Transport Public S.A. Focşani și înregistrată la nr. 96061/19.12.2017;

- văzând avizul favorabil al Comisiei pentru buget şi administraţie publică;
-în conformitate cu prevederile art. 113 lit „f’ din Legea nr.31/1990 privind societăţile comerciale, republicată în 2004, cu modificările şi completările ulterioare;
 -în baza art. 36 alin. (1) și (2) lit. “a”, alin. (3) lit.”c” şi în temeiul art. 45 alin  (2) lit.”a” din Legea nr. 215/2001 privind administraţia publică locală, republicată în anul 2007, cu modificările şi completările ulterioare;

HOTĂRĂŞTE:
Art.1 (1) Se aprobă majorarea capitalului social al S.C. Transport Public S.A. Focşani, prin aport în numerar adus de MUNICIPIUL FOCȘANI, în sumă de 1.000.000 lei, de la 2.314.340 lei la 3.314.340 lei, prin emiterea a 100.000 acţiuni  a câte 10 lei fiecare.

                    (2) Se modifică art.1, alin (1), Capitolul III, din Actul Constitutiv al S.C. Transport Public S.A. Focşani care va avea următorul cuprins:

            „Art.1. Capitalul social subscris şi vărsat este de 3.314.340 lei, care se împarte într-un număr de 331.434 acţiuni, în valoare nominală de 10,00 lei fiecare şi aparţine în totalitate Consiliului Local al Municipiului Focşani, acesta având calitatea de acţionar unic”.
Art.2  Se împuternicește  domnul Dumitrescu Giurgea-Cristian, consilier juridic la S.C. Transport Public S.A. Focşani, cetăţean român, născut la data de 02.02.1971, în Municipiul Focșani, Județul Vrancea, domiciliat în Municipiul Focșani, Bld.Gării nr.15, Județul Vrancea, posesor a CI, seria VN, nr.407491, eliberat de S.P.C.L.E.P. Focşani la data de 01.02.2011, să îndeplinească procedurile prevăzute de lege la Oficiul Comerţului Vrancea.
.       
  Art.3  Prezenta hotărâre va fi comunicată de către Serviciul administrație publică locală, agricultură, compartimentelor, serviciilor, S.C. Transport Public S.A. Focşani și  Primarului Municipiului Focşani, conform legii, care va asigura executarea acesteia  prin Direcţia economică și  Direcția managementul proiectelor și investițiilor.
         PREŞEDINTE DE ŞEDINŢĂ,

                Nedelcu Mihai

                                                                                                        CONTRASEMNEAZĂ:

                                                                          Secretarul Municipiului Focșani 
                                                                                Eduard Marian Corhană
Municipiul Focşani, 20 decembrie 2017

